Иванка Могилска
На края?

chitanka.info

Точно преди да поема поредната глътка въздух…

на края на улицата,

на края на деня,

на края на…

ти седиш и се усмихваш.

В паузата между ударите на сърцето ми…

на края на птичия полет,

накрая на есента,

на края на…

осъзнавам, че само черното на очите е безкрайно.

Без-край-но-и-без-без-спомен за начало.

Без-край обречени на без-смъртие.

Без-край-но-по-мъртви от всички смъртни…

… ние двамата…

… и гълъбите на главната улица…

…

Вечното очакване на Нещото.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.